****

 **REPUBLIKA HRVATSKA**

#### PRIMORSKO-GORANSKA ŽUPANIJA

****

 ***OPĆINA KOSTRENA***

 Jedinstveni upravni odjel

**KLASA:** **112-02/18-01/01**

**URBROJ: 2170-07-04-18-4**

**Kostrena, 30. 03. 2018.**

Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18), Pročelnik Jedinstvenog upravnog odjela Općine Kostrena, objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U JEDINSTVENI UPRAVNI ODJEL OPĆINE KOSTRENA, SLUŽBU ZA FINANCIJE I GOSPODARSTVO**

Na radno mjesto:

**VIŠI STRUČNI SURADNIK/SURADNICA ZA FINANCIJE 1 izvršitelj / izvršiteljica na neodređeno vrijeme uz obvezni probni rad u trajanju od tri mjeseca**

1. **OPIS POSLOVA radnog mjesta:**

**VIŠI STRUČNI SURADNIK/SURADNICA ZA FINANCIJE:**

- vodi upravne postupke i donosi rješenja,

- objedinjuje podatke, vrši pripremu i izrađuje rješenja o komunalnoj naknadi,

- prati naplatu komunalne naknade i ostalih općinskih prihoda,

- vodi evidencije imovine,

- priprema postupak prisilne naplate prihoda,

- obračunava plaće i druge naknade autorskih honorara i naknada za rad radnih tijela,

-izrađuje izlazne financijske dokumente,

-obavlja poslove javne nabave u službi,

-izrađuje mjesečna i tromjesečna izvješća o financijskom poslovanju,

-sudjeluje u izradi prijedloga dokumenata iz oblasti financija,

-obavlja i druge poslove po nalogu Voditelja službe i Pročelnika

**II. PODACI O PLAĆI:**

 Plaća je utvrđena Odlukom o koeficijentima za obračun plaća službenika i namještenika Općine Kostrena („Službene novine Primorsko-goranske županije“ broj 2/14, „Službene novine Općine Kostrena“ broj 5/16).

Osnovnu plaću službenika raspoređenog na radno višeg stručnog suradnika/suradnice za financije čini umnožak koeficijenta složenosti poslova radnog mjesta koji iznosi 2,00 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u Općini Kostrena utvrđena je Odlukom Općinskog načelnika Općine Kostrena o utvrđivanju bruto osnovice za obračun plaće KLASA:022-06/14-01/2,URBROJ:2170-07-03-14-27 od 22. siječnja 2014. godine i iznosi 4.065,00 kuna bruto.

 **III. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Prethodnu provjeru znanja i sposobnosti kandidata / kandidatkinja provodi Povjerenstvo za provedbu javnog natječaja imenovano od pročelnika Jedinstvenog upravnog odjela Općine Kostrena, putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

 Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

 Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

 Posebni dio testiranja sastoji se od provjere poznavanja zakona i drugih propisa vezanih uz djelokrug rada Službe za financije i gospodarstvo i opisa poslova radnog mjesta za čiju popunu je raspisan natječaj.

Maksimalan broj bodova koje kandidati / kandidatkinje mogu ostvariti na pisanom testiranju je 10 bodova, a Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Općine Kostrena [www.kostrena.hr](http://www.kostrena.hr) i na oglasnoj ploči Općine Kostrena na adresi Kostrena, Sv.Lucija 38.

 **Pravni i drugi izvori za pripremanje kandidata za testiranje jesu:**

*Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15, 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10,143/12, 152/14, 94/16, 29/17)
* Uredba o uredskom poslovanju (''Narodne novine'' broj 7/09)

- Sustav Europske unije ([Službena internetska stranica Europske unije - europa.eu](http://europa.eu/) , <https://europa.eu/european-union/index_hr> ili <http://europa.eu/index_hr.htm> - (institucije i tijela EU).

 *Posebni dio:*

 - Statut Općine Kostrena („Službene novine Općine Kostrena“ broj 2/18)

* Zakon o financiranju jedinica lokalne i područne (regionalne) samouprave („Narodne novine“ broj 127/17)
* Zakon o porezu na dohodak („Narodne novine“ broj 115/16 )
* Zakon o porezu na promet nekretnina („Narodne novine“ broj 115/16)
* Zakon o porezu na dodanu vrijednost („Narodne novine“ broj 73/13, 148/13, 153/13, 143/14, 115/16)
* Zakon o računovodstvu („Narodne novine“ broj 78/15, 134/15, 120/16)
* Zakon o proračunu („Narodne novine“ broj 87/08, 136/12, 15/15)

- Zakon o fiskalnoj odgovornosti („Narodne novine“ broj 139/10, 19/14)

- Zakon o lokalnim porezima („Narodne novine“ broj 115/16, 101/17)

- Zakon o javnoj nabavi („Narodne novine“ broj 120/16)

 **OPĆINA KOSTRENA**